sukhrobnurali/uzbek-legal-corpus huggingface dataset:
“Bolalikdan nogironlarga va oʻn sakkiz yoshga toʻlmagan OIV infeksiyasiga chalingan shaxslarga nafaqalar toʻlash boʻyicha xarajatlarni moliyalashtirish tartibi toʻgʻrisidagi nizomni tasdiqlash haqida”gi buyruq, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2021-12-10)

Oʻzbekiston Respublikasining “Normativ-huquqiy hujjatlar toʻgʻrisida”gi Qonuniga muvofiq, buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Bandlik va mehnat munosabatlari vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi moliya vazirining 2009-yil 24-fevraldagi 27-son “Bolalikdan nogironlarga va oʻn sakkiz yoshga toʻlmagan OIV infeksiyasiga chalingan shaxslarga nafaqalar toʻlash boʻyicha xarajatlarni moliyalashtirish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 1927, 2009-yil 27-mart) (Oʻzbekiston Respublikasi qonun hujjatlari toʻplami, 2009-y., 13-son, 151-modda). 2. Oʻzbekiston Respublikasi moliya vazirining 2010-yil 20-yanvardagi 5-son “Bolalikdan nogironlarga nafaqalar toʻlash boʻyicha xarajatlarni moliyalashtirish tartibi toʻgʻrisidagi nizomga oʻzgartirish va qoʻshimchalar kiritish haqida”gi buyrugʻi (roʻyxat raqami 1927-1, 2010-yil 8-fevral) (Oʻzbekiston Respublikasi qonun hujjatlari toʻplami, 2010-y., 6-7-son, 55-modda). 3. Oʻzbekiston Respublikasi moliya vazirining 2011-yil 28-iyuldagi 45-son “Bolalikdan nogironlarga nafaqalar toʻlash boʻyicha xarajatlarni moliyalashtirish tartibi toʻgʻrisidagi nizomga oʻzgartirishlar kiritish haqida”gi buyrugʻi (roʻyxat raqami 1927-2, 2011-yil 2-avgust) (Oʻzbekiston Respublikasi qonun hujjatlari toʻplami, 2011-y., 31-son, 333-modda). 4. Oʻzbekiston Respublikasi moliya vazirining 2014-yil 3-noyabrdagi 70-son “Bolalikdan nogironlarga nafaqalar toʻlash boʻyicha xarajatlarni moliyalashtirish tartibi toʻgʻrisidagi nizomni tasdiqlash haqida”gi buyruqqa oʻzgartirish va qoʻshimchalar kiritish toʻgʻrisida”gi buyrugʻi (roʻyxat raqami 1927-3, 2014-yil 20-noyabr) (Oʻzbekiston Respublikasi qonun hujjatlari toʻplami, 2014-y., 47-son, 565-modda).
Vazirlar Mahkamasining “Samarqand viloyatining Kattaqoʻrgʻon tumanida sement zavodi qurilishini tashkil etish chora-tadbirlari toʻgʻrisida” 2019-yil 17-maydagi 412-son qaroriga oʻzgartirishlar kiritish haqida
(resolution, 2021-12-07)

Samarqand viloyatidagi mavjud tabiiy resurslardan samarali foydalanish, qurilish materiallari sanoatini rivojlantirish, sifatli sement mahsulotini ishlab chiqarishni yoʻlga qoʻyish hamda yangi ish oʻrinlarini yaratish maqsadida Vazirlar Mahkamasi qaror qiladi: 1. Vazirlar Mahkamasining “Samarqand viloyatining Kattaqoʻrgʻon tumanida sement zavodi qurilishini tashkil etish chora-tadbirlari toʻgʻrisida” 2019-yil 17-maydagi 412-son qaroriga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov, Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.Oʻ. Umurzakov hamda Samarqand viloyati hokimi E.O. Turdimov zimmasiga yuklansin. 1. 2-band quyidagi tahrirda bayon etilsin: “2. Samarqand viloyati hokimligi va investorning investitsiya loyihasi doirasida 2023-yil 30-oktabrga qadar umumiy qiymati 340 mln AQSh dollarlik sutkasiga 7500 tonna klinker (yillik 3,0 mln tonna sement) ishlab chiqarish quvvatiga ega sement zavodini ishga tushirish toʻgʻrisidagi takliflari maʼqullansin”. 2. 4-banddagi “2019-yil 1-iyulga qadar” soʻzlari “2022-yil 31-dekabrga qadar” soʻzlari bilan almashtirilsin. 3. Ilovaning matni quyidagi tahrirda bayon etilsin: ming AQSh dollari T/r Koʻrsatkichlar nomi Jami (toʻgʻridan toʻgʻri xorijiy investitsiyalar) 1. Loyihaning umumiy qiymati 340 000,0 2. Kapital qoʻyilmalar hajmi 340 000,0 2.1. mashina va asbob-uskunalar 184 500,0 2.2. qurilish-montaj ishlari 130 000,0 2.3. investitsiya jarayonidagi moliyaviy xarajatlar 13 428,6 2.4. boshlangʻich aylanma mablagʻlari 71,4 2.5. boshqa xarajatlar 12 000,0 3. Yillik ishlab chiqarish quvvati 650 ming tn M600, 1750 ming tn M500 (oq), 600 ming tn M400 4. Kutilayotgan yillik eksport hajmi 136 ming tn M600, 336 ming tn M500 (oq), 672 ming tn M400 5. Tashkil etiladigan ish oʻrni 600 6. Loyihani ishga tushish muddati 2023-yil oktyabr 7. Loyihaning oʻzini qoplash muddati 6-7 yil 8. Investitsiya davrining davomiyligi 23 oy ”.
Xalqaro shartnomani tasdiqlash toʻgʻrisida
(resolution, 2021-12-04)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. 2021-yil 10-iyunda Dushanbe shahrida imzolangan Oʻzbekiston Respublikasi Hukumati va Tojikiston Respublikasi Hukumati oʻrtasida Oʻzbekiston Respublikasining Tojikiston Respublikasidagi va Tojikiston Respublikasining Oʻzbekiston Respublikasidagi diplomatik vakolatxonalari binolarini qurish uchun oʻzaro yer uchastkalari taqdim etish toʻgʻrisidagi 2018-yil 17-avgustdagi Bitimga oʻzgartirishlar kiritish haqidagi Bayonnoma tasdiqlansin. 2. Tashqi ishlar vazirligi Oʻzbekiston Respublikasi tomonidan mazkur Bayonnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida Tojikiston tomoniga tegishli bildirishnomani yuborsin. 3. Vazirlar Mahkamasi hamda tegishli vazirlik va idoralarning rahbarlari mazkur Bayonnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomning 14-bandiga oʻzgartirish kiritish haqida
(order, 2021-12-03)

Oʻzbekiston Respublikasining “Notariat toʻgʻrisida”gi Qonuni hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2010-yil 21-dekabrdagi 304-mh-son buyrugʻi (roʻyxat raqami 2166, 2010-yil 21-dekabr) (Oʻzbekiston Respublikasi qonun hujjatlari toʻplami, 2010-y., 51-son, 499-modda) bilan tasdiqlangan Oʻzbekiston Respublikasi Adliya vazirligi huzuridagi Oliy malaka komissiyasi toʻgʻrisidagi nizomning 14-bandi beshinchi xatboshisi quyidagi tahrirda bayon etilsin: “malaka komissiyasi qarorini bekor qilish va hududiy adliya boshqarmasi yoki Oʻzbekiston Respublikasi Notarial palatasining hududiy boshqarmasi rahbarining taqdimnomasini qayta koʻrib chiqish uchun yuborish toʻgʻrisida qaror qabul qilish;”. 2. Mazkur buyruq rasmiy eʼlon qilingan kundan eʼtiboran kuchga kiradi.
2021/2022 oʻquv yilida Oʻzbekiston Respublikasi Prezidenti huzuridagi Davlat boshqaruvi akademiyasi faoliyatini moliyalashtirishning qoʻshimcha chora-tadbirlari toʻgʻrisida
(resolution, 2021-12-03)

2021/2022 oʻquv yilida Oʻzbekiston Respublikasi Prezidenti huzuridagi Davlat boshqaruvi akademiyasi faoliyati uzluksizligini taʼminlash, professor-oʻqituvchilar qoʻnimsizligining oldini olish va boshqaruv qadrlarining malakasini oshirish ishlarini yanada jadallashtirish maqsadida Vazirlar Mahkamasi qaror qiladi: 1. Quyidagilar: 2021/2022 oʻquv yili uchun Oʻzbekiston Respublikasi Prezidenti huzuridagi Davlat boshqaruvi akademiyasi (keyingi oʻrinlarda — Akademiya) magistraturasi va qayta tayyorlash kurslariga qabul kechiktirilganligi natijasida joriy oʻquv yili davomida professor-oʻqituvchilar oʻquv yuklamalari kamayishi kutilayotganligi; Akademiya professor-oʻqituvchilari tomonidan 2021/2022 oʻquv yilida davlat organlari va tashkilotlari xodimlarini qayta tayyorlash va malakasini oshirish hamda ular uchun qisqa muddatli oʻquv kurslarini tashkil etish bilan bogʻliq faoliyat amalga oshirilayotganligi maʼlumot uchun qabul qilinsin. 2. Akademiya va Oʻzbekiston Respublikasi Moliya vazirligining: a) 2021/2022 oʻquv yilida Akademiyada oʻtgan yillar davomida shakllangan 49 ta professor-oʻqituvchilar shtat birliklarini saqlab qolish; b) professor-oʻqituvchilarning ish haqi va unga tenglashtirilgan toʻlovlarni: 2021-yil sentyabr — dekabr oylari uchun Akademiyaning 2021-yil uchun tasdiqlangan xarajatlar smetasi doirasidagi budjet va budjetdan tashqari mablagʻlari hisobidan amalga oshirish; 2022/2023 oʻquv yiliga qadar esa Oʻzbekiston Respublikasining 2022-yilga rejalashtirilgan Davlat budjeti parametrlarida Akademiya uchun nazarda tutilgan mablagʻlar hisobidan toʻliq moliyalashtirish toʻgʻrisidagi taklifiga rozilik berilsin. 3. Oʻzbekiston Respublikasi Moliya vazirligi: Akademiya professor-oʻqituvchilarining 2021-yil sentyabr — dekabr oylarida ish haqi va unga tenglashtirilgan toʻlovlarni Akademiyaning 2021-yil uchun tasdiqlangan xarajatlar smetasi doirasida budjet va budjetdan tashqari mablagʻlari hisobidan; 2022/2023 oʻquv yiliga qadar esa 2022-yilda Oʻzbekiston Respublikasi Davlat budjeti parametrlarida Akademiya uchun nazarda tutilgan mablagʻlar hisobidan toʻliq moliyalashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
Oʻzbekiston Respublikasi Adliya vazirligining sud ekspertiza muassasalarida sud ekspertizasini oʻtkazish tartibi toʻgʻrisidagi yoʻriqnomaga qoʻshimcha va oʻzgartirishlar kiritish haqida
(order, 2023-04-05)

Oʻzbekiston Respublikasi Prezidentining 2020-yil 19-maydagi PF-5997-son “Davlat huquqiy siyosatini amalga oshirishda adliya organlari va muassasalari faoliyatini yanada takomillashtirish chora-tadbirlari toʻgʻrisida”gi Farmoni va Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2011-yil 2-martdagi 53-mh-son buyrugʻi (roʻyxat raqami 2202, 2011-yil 2-mart) (Oʻzbekiston Respublikasi qonun hujjatlari toʻplami, 2011-y., 9-son, 92-modda) bilan tasdiqlangan Oʻzbekiston Respublikasi Adliya vazirligining sud ekspertiza muassasalarida sud ekspertizasini oʻtkazish tartibi toʻgʻrisidagi yoʻriqnomaga ilovaga muvofiq qoʻshimcha va oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 2-bandning ikkinchi xatboshisi “sud videofonografiya ekspertizasi” degan soʻzlardan keyin “, oziq-ovqatlar ekspertizasi, sud elektrotexnikaviy ekspertizasi, sud kompyuter-texnikaviy ekspertizasi, sud psixologiya ekspertizasi, sud avtomobil yoʻllar ekspertizasi” degan soʻzlar bilan toʻldirilsin. 2. 45-bandning birinchi xatboshisi quyidagi tahrirda bayon etilsin: “45. Sud ekspertizasi tugatilgandan soʻng sud eksperti tomonidan mazkur Yoʻriqnomaning 1-ilovasiga muvofiq shaklda tadqiqot fayli shakllantiriladi va bu tadqiqot fayli sud eksperti xulosasi nusxasi bilan saqlanadi.”. 3. 1-ilova mazkur qoʻshimcha va oʻzgartirishlarning ilovasiga muvofiq tahrirda bayon etilsin.
Ionlashtiruvchi nurlanish manbalarini inventarizatsiyadan oʻtkazish tartibi toʻgʻrisidagi yoʻriqnomaning 1-bandiga oʻzgartirish kiritish toʻgʻrisida
(resolution, 2021-12-02)

Oʻzbekiston Respublikasi Vazirlar Mahkamasining 2021-yil 29-sentabrdagi 613-son “Nurlanish olishning individual dozalarini nazorat qilish va hisobga olish yagona davlat tizimi toʻgʻrisida”gi qaroriga muvofiq Oʻzbekiston Respublikasi Sanoat xavfsizligi davlat qoʻmitasi qaror qiladi: 1. Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi boshligʻining 2015-yil 10-iyundagi 59-son buyrugʻi (roʻyxat raqami 2690, 2015-yil 26-iyun) (Oʻzbekiston Respublikasi qonun hujjatlari toʻplami, 2015-y, 25-son, 336-modda) bilan tasdiqlangan Ionlashtiruvchi nurlanish manbalarini inventarizatsiyadan oʻtkazish tartibi toʻgʻrisidagi yoʻriqnomaning 1-bandi ikkinchi xatboshisi quyidagi tahrirda bayon etilsin: “ionlashtiruvchi nurlanish manbai (INM) — oʻzidan ionlashtiruvchi nurlanish chiqaruvchi yoki chiqarishga qodir boʻlgan qurilma va (yoki) radioaktiv modda;”. 2. Mazkur qaror rasmiy eʼlon qilingan kundan eʼtiboran kuchga kiradi.
Alkogol mahsulotlari uchun eng kam ulgurji-sotish va chakana narxlarni qayta koʻrib chiqish toʻgʻrisida
(resolution, 2023-06-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Alkogol mahsulotlari uchun eng kam ulgurji-sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2021-yil 16-martdagi 16, 2021-16-son “Alkogol mahsulotlari uchun eng kam ulgurji-sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 3288, 2021-yil 20-mart) (Qonun hujjatlari maʼlumotlari milliy bazasi, 20.03.2021-y., 10/21/3288/0225-son) oʻz kuchini yoʻqotgan deb topilsin. 3. Mazkur qaror 2021-yil 1-dekabrdan kuchga kiradi. Sotilayotgan tovarning nomi Ishlab chiqaruvchi korxonalarning eng kam ulgurji-sotish narxi Eng kam chakana narx Vino, 1 litr tayyor mahsulot uchun soʻm hisobida 12 000 14 200 Konyak, 1 litr tayyor mahsulot uchun soʻm hisobida 48 200 57 800 Aroq va boshqa alkogol mahsulotlari, 1 litr tayyor mahsulot uchun soʻm hisobida 30 200 36 200
“Suv va suvdan foydalanish toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida
(law, 2025-10-31)

“113-modda. Suvdan foydalanish va suvni isteʼmol qilishda suvning hisobi va hisoboti hamda monitoringini yuritish tartibi
Suvdan maxsus foydalanuvchilar va maxsus suv isteʼmolchilari belgilangan tartibda suvdan foydalanishning hisobi va hisobotini yuritadi. Suv resurslari monitoringi suv resurslarining, shu jumladan yer osti suvlarining oʻzgarishini aniqlash, ularga baho berish, salbiy jarayonlarning oldini olish va ularni bartaraf etish hamda suv resurslari holatining prognozlarini ishlab chiqish maqsadida vakolatli organlar tomonidan amalga oshiriladi. Suvdan maxsus foydalanish va maxsus suv isteʼmoli chogʻidagi suv resurslarining hisobi, hisoboti hamda monitoringi tartibi Oʻzbekiston Respublikasi Vazirlar Mahkamasi tomonidan belgilanadi”. 2-modda. Oʻzbekiston Respublikasi Suv xoʻjaligi vazirligi ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran uch oy oʻtgach kuchga kiradi.
Vazirlar Mahkamasining “Kannabis oʻsimligini giyohvandlik vositalari va psixotrop moddalar ishlab chiqarish hamda tayyorlash bilan bogʻliq boʻlmagan sanoat maqsadlarida yetishtirish va foydalanish faoliyatini tartibga solish chora-tadbirlari toʻgʻrisida” 2020-yil 7-dekabrdagi 770-son qaroriga oʻzgartirish va qoʻshimcha kiritish toʻgʻrisida
(resolution, 2022-07-22)

“Giyohvandlik vositalari va psixotrop moddalar toʻgʻrisida”gi Oʻzbekiston Respublikasi Qonuniga muvofiq, shuningdek, kannabis oʻsimligini giyohvandlik vositalari va psixotrop moddalar ishlab chiqarish hamda tayyorlash bilan bogʻliq boʻlmagan sanoat maqsadlarida yetishtirish va foydalanish faoliyatini tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2020-yil 7-dekabrdagi 770-son qarori bilan tasdiqlangan Kannabis oʻsimligini giyohvandlik vositalari va psixotrop moddalar ishlab chiqarish hamda tayyorlash bilan bogʻliq boʻlmagan sanoat maqsadlarida yetishtirish, saqlash, realizatsiya qilish va tashish hisobga olish boʻyicha talablarga ilovaga muvofiq oʻzgartirish va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev zimmasiga yuklansin. 1. Nomidagi va talablarga ilovaning belgilanishidagi “realizatsiya qilish va tashish hisobga olish” soʻzlari “realizatsiya qilish, tashish, yoʻq qilish va hisobga olish” soʻzlari bilan almashtirilsin. 2. Talablarga ilovaga quyidagi mazmundagi 7-pozitsiya qoʻshilsin: “ 7. Rodnik ”.
“Poytaxt bank” aksiyadorlik jamiyati ustav kapitalidagi davlat aksiyalari paketini sotish va undan tushgan mablagʻlarni taqsimlash toʻgʻrisida
(resolution, 2024-05-15)

Oʻzbekiston Respublikasi Prezidentining “2020 — 2025-yillarga moʻljallangan Oʻzbekiston Respublikasining bank tizimini isloh qilish strategiyasi toʻgʻrisida” 2020-yil 12-maydagi PF-5992-son Farmoni ijrosini taʼminlash hamda bank tizimiga strategik investorlar jalb etilishini qoʻllab-quvvatlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “2017 — 2021-yillarda Toshkent shahrida arzon uy-joylarni qurish koʻlamini kengaytirishga oid qoʻshimcha chora-tadbirlar toʻgʻrisida” 2017-yil 13-martdagi PQ-2824-son qaroriga muvofiq Toshkent shahar hokimligining 100 foiz muassisligida tashkil etilgan “Poytaxt bank” AJning ustav kapitalini shakllantirishga mahalliy budjetning qoʻshimcha manbalari hisobidan 100 mlrd soʻm ajratilganligi; Oʻzbekiston Respublikasi Prezidentining “2020 — 2025-yillarga moʻljallangan Oʻzbekiston Respublikasining bank tizimini isloh qilish strategiyasi toʻgʻrisida” 2020-yil 12-maydagi PF-5992-son Farmoniga muvofiq banklardagi davlat aksiyalari paketini sotish belgilanganligi; Davlat aktivlarini xususiylashtirish va xususiylashtirish jarayonlarini muvofiqlashtirish davlat komissiyasi tomonidan “Poytaxt bank” AJ ustav kapitalidagi davlat ulushini investorlarga sotish xalqaro konsultantlarni jalb etgan holda ommaviy savdolar orqali amalga oshirilayotganligi maʼlumot uchun qabul qilinsin. 2. Belgilansinki, “Poytaxt bank” AJ ustav kapitalidagi 100 foiz davlat aksiyalari paketini sotish boʻyicha oldi-sotdi bitimi qimmatli qogʻozlarning uyushgan savdosidan tashqarida amalga oshiriladi. 3. Davlat aktivlarini boshqarish agentligi “Poytaxt bank” AJ ustav kapitalidagi 100 foiz davlat aksiyalari paketini sotishdan tushgan mablagʻlarni belgilangan tartibda yoʻnaltirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov, Davlat aktivlarini boshqarish agentligi direktori A.J. Ortiqov va Toshkent shahar hokimi J.A. Artikxodjayev zimmasiga yuklansin.
“Toshkent shahrida yer usti halqa metro liniyalarining qurilishi” loyihasining texnik-iqtisodiy hisobini tasdiqlash toʻgʻrisida
(resolution, 2021-11-26)

Oʻzbekiston Respublikasi Prezidentining “Toshkent shahrida yer usti halqa metro liniyalarining qurilishi” loyihasini amalga oshirish chora-tadbirlari toʻgʻrisida” 2017-yil 19-maydagi PQ-2979-son qarori ijrosini taʼminlash, shuningdek, transport infratuzilmasidan yanada samarali foydalanishni tashkil etish, Toshkent metropolitenining avtobus shohbekatlari bilan uzviy bogʻliqligini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Toshkent shahrida yer usti halqa metro liniyalarining qurilishi” loyihasini amalga oshirish chora-tadbirlari toʻgʻrisida” 2017-yil 19-maydagi PQ-2979-son qarori hamda “Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2018-yil 24-maydagi PF-5447-son Farmoniga muvofiq “Toshkent shahrida yer usti halqa metro liniyalarining qurilishi” loyihasi amalga oshirilayotganligi maʼlumot uchun qabul qilinsin. 2. “Toshkent shahrida yer usti halqa metro liniyalarining qurilishi” loyihasining texnik-iqtisodiy hisobi ilovaga muvofiq tasdiqlansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. T/r Koʻrsatkich nomlanishi Oʻlchov birligi Jami shu jumladan: Davlat budjeti mablagʻi Tiklanish va taraqqiyot jamgʻarmasi krediti Xitoy Xalq Respublikasining Eksimbanki krediti Davlat ulushi 1. Loyihaning umumiy qiymati ming AQSh dollari ekv. 354 364,79 208 398,23 108 390,20 500,00 37 076,36 2. Kapital qoʻyilmalar qiymati, shu jumladan: ming AQSh dollari ekv. 317 288,43 208 398,23 108 390,20 500,00 2.1. mashina va uskunalar ming AQSh dollari ekv. 61 004,89 12 345,80 48 159,09 500,00 2.2. qurilish-montaj ishlari ming AQSh dollari ekv. 238 453,17 180 722,06 57 731,11 2.3. investitsiya davridagi moliyaviy xarajatlar ming AQSh dollari 3 642,79 3 642,79 2.4. boshqa xarajatlar ming AQSh dollari ekv. 14 187,58 11 687,58 2 500,00 3. Qoʻshilgan qiymat soligʻi va bojxona imtiyozlari koʻrinishida, shu jumladan: ming AQSh dollari ekv. 37 076,36 37 076,36 3.1. qoʻshilgan qiymat soligʻi boʻyicha ming AQSh dollari ekv. 33 091,66 33 091,66 3.2. bojxona toʻlovlari boʻyicha ming AQSh dollari ekv. 3 942,35 3 942,35 3.3. foizlarga soliqlar ming AQSh dollari ekv. 42,35 42,35 4. Mavjud asosiy fondlar qiymati ming AQSh dollari ekv. hisobga olinmagan 5. Korxonaning quvvati, shu jumladan: yoʻlning uzunligi km 25,92 yoʻlovchilar aylanmasi yiliga ming yoʻlovchi 35 102,30 6. Ishga joylashtirish moʻljallanayotganlar soni kishi 681 7. Investitsiya davrining davomiyligi oy 51 8. Kredit va boshqa qarz mablagʻlarini soʻndirish muddati: Tiklanish va taraqqiyot jamgʻarmasi, shu jumladan, imtiyozli davr yil 15 4 Xitoy Xalq Respublikasining Eksimbanki, shu jumladan, imtiyozli davr yil 20 5
“Muzeylar toʻgʻrisida”gi Oʻzbekiston Respublikasi Qonuniga qoʻshimchalar kiritish haqida
(law, 2021-11-26)

“271-modda. Muzeylarning faoliyat turlari
Muzeylar qonunchilikda taqiqlanmagan hamda ushbu Qonunning 24-moddasida nazarda tutilgan muzeylarni tashkil etish maqsadlariga mos boʻlgan faoliyat turlarini oʻz taʼsis hujjatlariga muvofiq amalga oshirishi mumkin. Bunda muzeylar tomonidan muzey ashyolari va muzey kolleksiyalarining but saqlanishi taʼminlanishi kerak”; 2) 28-modda quyidagi mazmundagi toʻrtinchi qism bilan toʻldirilsin: “Davlat muzeylariga pulli xizmatlar koʻrsatishdan, xayriyalardan hamda qonunchilikda taqiqlanmagan boshqa manbalardan kelib tushadigan mablagʻlar kelgusi yil uchun budjetdan moliyalashtirish hajmini belgilashda hisobga olinmaydi va ushbu mablagʻlar hisobiga budjetdan moliyalashtirish miqdori kamaytirilmaydi. Bunda koʻrsatilgan mablagʻlardan davlat muzeylarining moddiy-texnika bazasini rivojlantirish va qonunchilikda taqiqlanmagan boshqa maqsadlar uchun foydalaniladi”. 2-modda. Oʻzbekiston Respublikasi Turizm va sport vazirligi hamda boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.